Россин Федерацин субъекташ
Российн Федерацин субъект йа дацдина Федерацин субъект, Российн субъект, РФ субъект — Российн Федерацин лакхарчу тӀегӀанера мехкан декъан цӀе. Российн Федерацин Конституцица, Росси йу федеративан пачхьалкх, лаьтта цхьатерра бакъонаш йолчу Российн Федерацин субъектех, хӀинца йу 85 субъект — республикаш, мехкаш, областаш, федералан маьӀна долу гӀаланаш, автономин областаш, автономин гуонаш. Федерацин хӀора субъектан, федералан меженаш йоцуш, шен кхочушдаран (дукхах дерг, губернатор йа корта), законашкхолларан (регионийн парламенташ), суьдан (субъектан конституцин (уставан) суд) Ӏедалан геннаш ду. Субъектийн йу шайн конституци йа устав, ткъа кхин а шен законаш, уьш тӀеоьцу регионийн парламенташа. Федерацин субъектийн шишша векал ву российн парламентан лакхарчу палатехь — Федерацин Кхеташонехь. Пачхьалкхан Ӏедалан федералан меженийн йукъаметтигашкахь йерриг федерацин субъекташ, цхьатерра бакъонаш ю. Субъектийн бакъонаш ю Конституцис субъектийн дӀайелла агӀонаш листа. Российн Федерацин субъектийн бакъо йац цунна йукъара араяла.